section_heading: Službene osobe
paragraph_text: Za natjecanja u organizaciji međunarodne vaterpolske organizacije (FINA) službene osobe su dva suca, dva golna (linijska) suca, mjeritelji vremena i tajnici, svaki sa svojim ovlaštenjima i dužnostima. Navedene službene osobe trebaju biti prisutne uvijek kada je moguće i za ostala natjecanja osim na utakmicama koje sude dva suca bez golnih sudaca. Tada suci moraju preuzeti njihova ovlaštenja i dužnosti bez davanja znakova.